hu hu hu hu hu hu hu hu hu hu hu fi ceb hu hu hu hu fi fi hu hu sl hu id hu hu hu hu hu hu hu gl hu da hu hu hu hu hu hu hu hu hu hu hu hu hu hu hu en es en es hu hu hu hu hu hu hu en hu en pt en hu hu hu hu hu hu hu hu hu hu hu en hu fr en en de de hu hu hu hu hu hu hu hu hu hu hu hu hu hu hu hu hu
A Negev-sivatag, más néven a Negeb, (héberül: נגב „a Száraz”, a Bibliában a déli irányt is jelölte) mintegy 12 000 km² területével Izrael Állam közel 60%-át elfoglalja, a népességnek azonban alig tíz százaléka él itt.
A Wikimédia Commons tartalmaz Negev-sivatag témájú médiaállományokat.
Nyugatról az egyiptomi országhatár és a Gázai övezet, keletről az Arava-alföld, északon pedig a Gáza-En Gedi vonal és a Holt-tenger határolja.
2 Földrajzi felosztása és jellegzetességei
A háromszög alakzatban elhelyezkedő városok közül a legnagyobb Berseba, Negev kerület székhelye (mintegy 196 000 lakossal). Majdnem a Negev közepén fekszik Micpe Ramon, a Maktes Ramon kráter szélén. A deli csúcson találjuk az izraeli oldalon Elat városát, a jordániai oldalon pedig Aqaba várost. Bersebától délkeletre fekszik Dimona, ahol az izraeliek kísérleti reaktora van.
A Negev-sivatag további városai: Kirjat Gat, Sderot, Netivot, Ofakim, Arad, Jerocham, Rahat, Omer, Lehavim, Meitar, Tel Seba, Ar'ara baNegev, Kseife, Segev Salom, Hura és Lakije.
Földrajzi felosztása és jellegzetességeiSzerkesztés
A Negev annak a sivatagi övezetnek a része, amely az Atlanti-óceántól egészen Indiáig húzódik. A Negev északi és nyugati részén porózus, részben löszfelszínű síkság alakult ki. A déli táj sokkal változatosabb: hegyek, völgyek, és erózió alakította kráterek szabdalják, amelyek közül a legnagyobb és legismertebb a Maktes Ramon.
Amikor télen és tavasszal bő csapadék hull, a kiszáradt medrek hegyi patakokká változnak, és a sivatag egy rövid időre kivirágzik. A legmagasabb hegy az 1035 m magas Har Ramon. Elattól 25 km-nyire található a Timna Nemzeti Park, ahol ma is láthatóak a Kr. e. 3000-ben létrehozott rézbányák.
A júdeai sivatagot tévesen a Negev részének szokták tekinteni. Ez azonban helytelen, mivel a júdeai sivatag esőszegény hegyoldal, míg a Negev valódi száraz sivatag. A két terület között képzeletbeli határt húzhatunk Arad városától kelet-nyugati irányban.
A Negevet a Sefela síkságtól elválasztó északi határt a nedvesség határozza meg. Az eredeti meghatározás szerint a sivatag Kirjat Malachi, sőt Kirjat Gat határában kezdődik, azonban a Negev északi, csapadékos területei az utóbbi évtized során mintegy tucat kilométerrel délebbre húzódtak.
A Negev-sivatag északi részén az évi átlagos csapadékmennyiség 350–400 mm. Ez lehetővé teszi, hogy örökzöld tűlevelű erdő éljen ezen a területen. Berseba környékén az évi átlagos csapadékmennyiség 200 mm. A Berseba és Szede Boker közötti terület száraz sztyeppe képét mutatja, ettől délebbre kezdődik a valódi homoksivatag. Elatban kb. 30 mm a csapadék átlagos mennyisége évente, ami nagy ingadozásokat mutat.
A Negev területén két csapadékos időszak van. Az egyik a téli hónapokban, amikor a délről érkező eső a Földközi-tenger fölé érve egy frontot generál. A többi évszakban a Vörös-tenger felől egy alacsony légnyomású front okoz esőzést, néha igen heveset. Berseba városában a téli, míg Elatban a másodikként leírt esőzés jellemző.
A Negev-sivatag Sede Boker felől
Már Izrael Állam alapításakor megálmodták a sivatag termékennyé tételét, és ezen azóta is fáradoznak. A gondolat legismertebb képviselője Izrael első miniszterelnöke, David Ben-Gurion, aki maga is a Szede Bokerben működő kibucba költözött, hogy közreműködhessen a sivatag benépesítésében.
Innovatív mezőgazdasági módszereket fejlesztenek, tesztelnek és alkalmaznak a Negevben. A Szede Bokerben működő Nemzeti Izraeli Napenergiaintézet és a Negevi Ben Gurion Egyetem Sivatagkutató-centruma világszínvonalúak a maguk területén.
Kétségkívül kiemelkedő gazdasági ágazat a Negevben a haltenyésztés. Az ősi folyó- és tóvizeket mesterséges medencékbe pumpálják. Ezt az enyhe sótartalmú vizet használják a speciális körülményekre kinemesített, helyben termesztett zöldség- és gyümölcsfajták locsolására is. Az izraeli mezőgazdaság számos, Európában ismert terméke a sivatagból származik, hiszen az egész évben enyhe klíma előnyt jelent az exportálók számára.
A Negevben fontos nyersanyagkészlet található. Intenzíven bányásszák az itteni foszfátkészletet, amelyet más országoknak adnak el. Több nehézipari nagyvállalat települt ide, amelyek több ezer munkavállalót foglalkoztatnak. Itt dolgozzák fel például a Holt-tengerből nyert bromidot.
Az idegenforgalom különösen fontos szerepet játszik ennek a sivatagnak a kihasználásában. A Negev csodálatos sokszínűsége és a viszonylag kis távolságok rengeteg bel- és külföldi turistát lenyűgöznek, ami a turisztikai kínálat folyamatos bővülését vonja maga után.
Sok bevándorló célja ez a terület. Elsősorban a volt Szovjetunió és Etiópia lakói költöznek át ide. A Negev területén összesen mintegy 600 000 ember él.
A Negev-sivatag nagy kiterjedésű pusztáit kizárólag katonai célokra használják. Izrael legfontosabb katonai repterei ebben a régióban vannak. Hadgyakorlatokat, rakétateszteket itt végeznek.
A tömjénút városai a Negev-sivatagban
A Wikimédia Commons tartalmaz Negev témájú médiaállományokat.
https://web.archive.org/web/20071022113618/http://www.jafi.org.il/education/100/german/places/Negev.html (Über die Wüste, The Jewish Agency, engl.)
http://www.bgu.ac.il/ Ben Gurion University of the Negev (hebr., engl., russ.)
Schätze der Welt: Negev
Wüstenwälder atmen auf Archiválva 2007. szeptember 26-i dátummal a Wayback Machine-ben
Ez a szócikk részben vagy egészben a Negev című német Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Negev-sivatag&oldid=24781185”
Utoljára szerkesztve 2022. március 21., 05:00-kor
A lap utolsó módosítása: 2022. március 21., 05:00
A lap szövege CC BY-SA 3.0 alatt érhető el, ha nincs külön jelölve.